Ma hou wag terwyl welpies drinkFoto: Vinod Goel ŉ Foto, wat vandag vyf jaar gelede geneem is van ŉ familie tiere, doen weer die ronde op sosiale media en ontvang steeds lof. Parveen Kaswan, ŉ beampte van die bosboudienste in Indië, deel gereeld foto’s en video’s van die Indiese natuurlewe. Toe hy weer dié foto op Twitter gedeel het van vier welpies wat water drink terwyl hul ma wag hou, het dit vinnig weer op sosiale media versprei. Die foto is op 28 Februarie 2015 deur natuurfotograaf Vinod Goel geneem by die Tadoba Andhari-natuurreservaat in Maharashtra. Hy het dit in 2018 op Facebook gedeel en verduidelik die welpies was tussen drie en vier maande oud toe die foto geneem is. Kaswan meen sulke tipe foto’s bevorder vertroue in natuurbewaring. “Briljant!” het een Twitter-gebruiker reageer. “Majestueus!” skryf ŉ ander. “Hoekom is hulle so gevaarlik mooi?” wou nog een weet. The #family which drinks together, stays together. True for #tigers also. While #Mother is on a watch. And pictures like this increase our confidence in #conservation efforts. Picture by Vinod Goel from Western #India. pic.twitter.com/h3Mu6CVMBP — Parveen Kaswan, IFS (@ParveenKaswan) February 28, 2020